**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 27.01.2023, ora 08.00 – 28.01.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 28.01.2023, ora 07.00**

**RÂURI**

Debitele au fost în creștere pe râurile din bazinul hidrografic Vedea, bazinele inferioare ale Argeșului și Ialomiței și pe râurile din Dobrogea, ca urmare a precipitațiilor căzute în interval, cedării apei din stratul de zăpadă și propagării.

Pe râurile din bazinele hidrografice: Vișeu, Iza, Tur, Someș, Crasna, Barcău, Mureș, Bega, Timiș, Bârzava, Moravița, Caraș, Nera, Cerna, debitele au fost în scădere și relativ staționare pe celelalte râuri din țară.

Debitele se situează în general la valori în jurul și peste mediile multianuale lunare, exceptând râurile din bazinele hidrografice: Vedea, Rm. Sărat, bazinele inferioare ale Argeșului, Bistriței, Trotuşului, cursul Siretului, cursul mijlociu și inferior al Prutului și afluenții acestuia și râurile din Dobrogea, unde se situează între 30-80% din normalele lunare şi mai mici (sub 30% din normalele lunare) pe râurile din bazinele hidrografice: Bârlad şi Jijia.

În interval s-au situat peste **COTELE** **DE ATENȚIE** râurile la stațiile hidrometrice Crasna – Domănești (400+14) – jud.SM și Orlea - Celei (180+8) – jud. GJ.

Se situează la **COTA DE ATENȚIE** râul Jiu la stația hidrometrică Răcari (330) – jud. DJ.

Este în vigoare **ATENȚIONAREA HIDROLOGICĂ** nr. 10 din 27.01.2023.

Debitele vor fi în creștere pe râurile din bazinul hidrografic Vedea, cursurile inferioare ale Argeșului și Ialomiței și pe râurile din Dobrogea, ca urmare a propagării, cedării apei din stratul de zăpadă și precipitațiilor prognozate.

Pe râurile din bazinele hidrografice: Vișeu, Iza, Tur, Someș, Mureș, Bega, Timiș, Bârzava, Moravița, Caraș, Nera, Cerna, debitele vor fi în scădere și relativ staționare pe celelalte râuri din țară.

Sunt posibile creșteri de niveluri și debite, pe unele râuri din zonele de deal și munte, mai ales pe cele din vestul, sudul-vestul și sud-estul țării, ca urmare a precipitațiilor mixte prognozate și cedării apei din stratul de zăpadă.

Este posibilă apariția formațiunilor de gheață (gheață la maluri, năboi) pe unele sectoare de râuri din zonele montane din nordul și centrul țării.

Se menține în vigoare **ATENȚIONAREA HIDROLOGICĂ** nr. 10 din 27.01.2023, până la ora 12:00.

**DUNĂRE**

Debitul la intrarea în țară (secțiunea Baziaș) în intervalul 27.01.2023 – 28.01.2023 a fost în scădere, având valoarea de 9100 m3/s, peste media multianuală a lunii ianuarie (4950 m3/s).

În aval de Porțile de Fier debitele au fost în creștere pe tot sectorul românesc.

Debitul la intrarea în țară (secțiunea Baziaș) va fi în scădere (9000 m3/s).

În aval de Porțile de Fier debitele vor fi în scădere la Gruia şi în creştere pe sectorul Calafat – Tulcea.

**2.** **Situația meteorologică în intervalul 27.01.2023, ora 08.00 – 28.01.2023, ora 06.00**

**ÎN ŢARĂ**

Vremea a fost închisă și s-au semnalat precipitații pe arii extinse în toate regiunile. În Dobrogea au fost mai ales ploi, mixte în Muntenia, Oltenia, Banat și Crișana și predominant sub formă de ninsoare în restul zonelor. La munte precipitațiile au fost doar sub formă de ninsoare. Pe suprafețe mici, în estul și sud-estul țării au fost depuneri de polei, consemnate la stațiile meteorologice, cele din județele Ialomița, Argeș, Galați și Neamț. Din datele colectate până la transmiterea acestui raport, cantitățile de precipitații au depășit în sud-estul țării local 20...25 l/mp și izolat 35 l/mp.Vântul a suflat slab și moderat, cu intensificări temporare în sud-est (în general viteze în general de 45...55 km/h), precum și la munte, cu precădere la altitudini mari (viteze de peste 70 km/h). S-a depus strat de zăpadă, care măsura la ora 20.00, în platformele stațiilor meteorologice, la munte până la 144 cm în Munții Bucegi (Vf. Omu), local în Transilvania până la 18 cm, în Moldova până la 16 cm, în Muntenia până la 15 cm, iar în Oltenia până la 7 cm, pe alocuri în Banat până la 6 cm și izolat în Crișana până la 1 cm. Temperaturile maxime s-au situat între -3 grade la Cotnari și 9 grade la Mangalia, Constanța-Dig și Constanța, iar la ora 06 valorile termice se încadrau între -4 grade la Joseni și Întorsura Buzăului și 4 grade la Sfântu Gheorghe(deltă).

*OBSERVAȚII -de ieri dimineață de la ora 6 au fost în vigoare 4 atenționări cod galben pentru fenomene meteorologice periculoase imediate, emise după cum urmează: 1 de către CNPM pentru Muntenia și 3 de către SRPV Bacău.*

**LA BUCUREŞTI**

Vremea a fost închisă și s-au semnalat precipitații însemnate cantitativ (din datele colectate până la încheierea acestui raport, totalizându-se până la 17 l/mp la stația meteorologică Băneasa). Precipitațiile au fost mixte (ninsoare, lapoviță, ploaie și măzăriche) pe parcursul zilei, iar noaptea sub formă de ninsoare. Vântul a avut intensificări în prima parte a intervalului cu rafale în general de 45...55 km/h, apoi a diminuat semnificativ în intensitate. Temperatura maximă a fost de 0 grade la Afumați și Filaret și 1 grad la Băneasa, iar la ora 06 se înregistrau 0 grade la toate stațiile meteorologice. La ora 20 era strat de zăpadă cu grosimi cuprinse între 2 și 4 cm.

**3. Prognoza meteorologică în intervalul 28.01.2023, ora 08.00–29.01.2023, ora 08.00**

**ÎN ŢARĂ**

Vremea se va menține închisă și vor fi precipitații în jumătatea sud-estică a țării, local la munte și în centru, și pe arii restrânse în rest. Precipitațiile vor fi sub formă de ninsoare, exceptând vestul și sud-vestul țării, precum și zona litoralului unde vor fi mai ales lapovițe și ploi. Local cantitățile de precipitații vor fi însemnate în sud-estul teritoriului și în zona Carpaților de Curbură unde se vor acumula în general 20...25 l/mp. Vântul va mai avea intensificări local în regiunile estice cu rafale în general de 45...55 km/h, iar în celelalte regiuni va sufla slab până la moderat. Temperaturile maxime se vor încadra între -3 și 4 grade, iar cele minime în general între -6 și 1 grad. Izolat va fi ceață.

**LA BUCUREŞTI**

Vremea se va menține închisă și vor fi precipitații însemnate cantitativ (în medie 10 l/mp) sub formă de ninsoare. Vântul va sufla slab și moderat. Temperatura maximă va fi de 0...1 grad, iar cea minimă de -2...-1 grad.

1. ***CALITATEA APELOR***

***Administrația Națională Apele Române*** revine cu informații suplimentare referitor la poluarea accidentală (irizații produs uleios) a apei fluviului Dunărea, înregistrată în data de 25.01.2023, ora 08.30, aval CHE Gogoșu, brațul Gogoșu, județul Mehedinți . Rezultatul analizelor celor două probe de apa: prima probă recoltată la 4 km aval CHE GOGOSU-substanțe extractibile= 5.6 mg/l; cea de-a doua probă de apă recoltată la 17 km aval CHE GOGOSU substanțe extractibile= 11 mg/l. Pe suprafata fl. Dunarea in zona aval pod ce face legatura intre Balta Verde si Colonia Portile de Fier II nu se mai observa irizatii de produs uleios. Personalul S.G.A. Mehedinti monitorizeaza in continuare suprafata de apa a bratului Gogoșu.

***Agenția pentru Protecția Mediului Dâmbovița*** informează despre producerea, în data de 27.01.2023, ora 14.00, unei poluări accidentale a apei râului Bizidel, cu un amestec de apa uzata cu apa meteorica prin refulare din rețeaua de canalizare a orașului Pucioasa, gestionata de Compania de Apa Târgoviște Dâmbovița SA, pe fondul precipitațiilor abundente.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.
1. ***CALITATEA MEDIULUI***
2. **În domeniul aerului**

***Agenția pentru Protecția Mediului Ilfov*** informează despre producerea, în după-amiaza zilei de 27.01.2023, unui incendiu la un depozit încărcat cu mărfuri generale (detergenți, hârtie, mase plastice) pe raza orașului Voluntari, județul Ilfov. Incendiul s-a manifestat cu flacără deschisă și cu degajări mari de fum în atmosferă motiv pentru care APM Ilfov a trimis autolaboratorul în zonă iar IGSU a emis un mesaj RO-ALERT pentru localitățile Afumați si Voluntari. Suprafața afectată de incendiu este de aproximativ 400 mp. ISU B-IF a intervenit cu 16 ASAS, 3 ASPISI, 2 DESC și 1 CBRN. Vom reveni cu informații suplimentare.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

Direcția Comunicare